
# Алинә Хәбибуллина: «Шагыйрь үлә, авыр сулыш алып...»

(ШИГЫРЬ)

Шагыйрь үлә, авыр сулыш алып.

Елмаеп йә яшькә күмелеп.

Соң юлына озатканда, кайнар

Мактау кала, эзгә түгелеп.

Шагыйрь үлә канлы сугышларда

Йә сыенып тынчу почмакка.

Исән чагын аның беркем белми,

Ә аласы иде кочакка...

Һәрбер сүздә үлеп терелә ул,

Тик өлгерми соңгы юлына.

Аңа тиеш хөрмәт никтер кала

Йә кызына, яки улына.

Мәңгелеккә исән калыр өчен,

Үлә шагыйрь. Җаннар күшегә.

Һәр ел саен, һәр көн, сәгать саен,

Шагыйрь үлә һәрбер кешедә.

Следите за самым важным и интересным в Telegram-каналеТатмедиа

## Нет комментариев
Алинә Хәбибуллина: «Шагыйрь үлә, авыр сулыш алып...»